সেই যে আত্মগোপনের ব্যাপারটা ঠিক করে ফেললেন, নিজের বাড়ীতেই লুকিয়ে রাখলেন নিজেকে। এর কিছুদিন পর থেকে দক্ষিণেশ্বর বেলুড় যাওয়া শুরু হোল। দীক্ষাও নিয়েছিলেন সম্ভবত। ঠাকুরঘর শ্রীমার ধ্যান, রামকৃষ্ণ বিবেকানন্দ নিয়ে আধ্যাত্মিক চিন্তায় মগ্ন হয়ে পড়লেন, এবং অদ্ভুতভাবে মেয়ে নাতনীদের সঙ্গে সুন্দর সাংসারিক ব্যবহারটুকু বজায় রেখে গেছিলেন। তাদের অভিনয় জীবন নিয়ে খোঁজখবর নিতেন, উপদেশ দিতেন, ভালখারাপ নিয়ে আলোচনা করতেন। বাড়ীর বাগান ফুলগাছ নিয়ে সকালটা কাটিয়ে দিতেন।